Martin Guptil en Kane Williamson was reeds terug in die kleedkamer, maar dankie tog daar is ’n Suid-Afrikaans gebore speler byderhand wanneer jy hom nodig het!
Die 29-jarige Conway is in Johannesburg gebore en hy het ook krieket vir die Gautengse provinsiale span gespeel. Hy het egter verlede jaar sy Nieu-Seelandse verblyfreg gekry en is onmiddellik ’n nasionale kontrak aangebied.
In 21 eersterangse wedstryde vir Wellington het hy 2008 lopies teen ’n gemiddeld van 69,24 geslaan. In witbalkrieket is hy ewe gevaarlik: Sy 1 071 T20-lopies word teen ’n gemiddeld van 53,55 aangeteken terwyl hy met ’n hoogste telling van 105 spog.
“Sedert hy sy verskyning in Nieu-Seeland so ’n paar seisoene gelede gemaak het, tel hy gereeld onder die voorste lopiemakers in die reekse waarin hy speel. Dit is indrukwekkend om te sien – ’n kolwer wat met sy vertonings die deur van nasionale erkenning oopforseer,” het Luke Ronchi, die Kiwi’s se kolfafrigter gesê.
Mooi man mag jy nog groter hoogtes bereik hier in SA sou jy baie moontlik nie internasionaal kon deelneem nie